open-index/open-wikipedia-markdown huggingface dataset:
Διαφορική εξίσωση Κλαιρώ

Στα μαθηματικά, μια **εξίσωση Κλαιρώ** είναι μια διαφορική εξίσωση της μορφής:

:y(x)=x\frac{dy}{dx}+f\left(\frac{dy}{dx}\right).

## Επίλυση εξίσωσης

Για την επίλυση αυτής της εξίσωσης, παραγωγίζουμε ως προς x, έχοντας:

:\frac{dy}{dx}=\frac{dy}{dx}+x\frac{d^2 y}{dx^2}+f'\left(\frac{dy}{dx}\right)\frac{d^2 y}{dx^2},

έτσι:

:0=\left(x+f'\left(\frac{dy}{dx}\right)\right)\frac{d^2 y}{dx^2}.

Επομένως, είτε ισχύει ότι
:0=\frac{d^2 y}{dx^2},
ή ότι
:0=x+f'\left(\frac{dy}{dx}\right).

Στην πρώτη περίπτωση  *C* = *dy*/*dx* για κάποια σταθερά *C*. Αντικαθιστώντας στην εξίσωση Κλαιρώ, έχουμε την οικογένεια συναρτήσεων που δίνεται από τον τύπο:

:y(x)=Cx+f(C)

Αυτή ονομάζεται η *γενική λύση* της εξίσωσης Κλαιρώ.

Στη δεύτερη περίπτωση, προκύπτει η εξίσωση:

:0=x+f'\left(\frac{dy}{dx}\right)

Αυτή ορίζει μόνο μια λύση *y*(*x*), την επονομαζόμενη *[[μοναδική λύση]]*, της οποίας η γραφική παράσταση είναι η περιβάλλουσα των γραφικών παραστάσεων των γενικών λύσεων. Η μοναδική λύση συνήθως αναπαρίσταται ως  (*x*(*p*), *y*(*p*)), όπου *p* είναι το *dy*/*dx*.

Αυτή η εξίσωση πήρε το όνομά της από τον Αλεξίς Κλαιρώ, ο οποίος την παρουσίασε το 1734.

Μια πρώτης τάξης μερική διαφορική εξίσωση είναι επίσης γνωστή ως  **εξίσωση του Κλαιρώ** ή **εξίσωση Κλαιρώ**:

:\displaystyle u=xu_x+yu_y+f(u_x,u_y)

## Πηγές
*

Κατηγορία:Μερικές διαφορικές εξισώσεις
Κατηγορία:Διαφορικές εξισώσεις
Πανελλήνιο πρωτάθλημα ανώμαλου δρόμου ανδρών 1932

Το **[[Πανελλήνιο πρωτάθλημα ανώμαλου δρόμου ανδρών]] του 1932** διεξήχθη στη Θεσσαλονίκη με διοργανωτή στον ΣΕΓΑΣ στις 28 Φεβρουαρίου. Προηγήθηκαν μια εβδομάδα νωρίτερα, στις 21 Φεβρουαρίου, τα πρωταθλήματα Νότου και Βορρά, οι καλύτεροι αθλητές από τα οποία προκρίθηκαν για το πανελλήνιο πρωτάθλημα.

## Τα περιφερειακά πρωταθλήματα

### Νότιο πρωτάθλημα

Διεξήχθη την Κυριακή 21 Φεβρουαρίου, στην Αθήνα, σε αγροτική διαδρομή μήκους 7 χλμ, με αφετηρία το γήπεδο της ΑΕΚ και πορεία: οδός Ποδονίφτη-Μενιδίου, αγροτικός δρόμος, οδός Τατοΐου-Ποδονίφτη και τερματισμό πάλι στο γήπεδο ΑΕΚ. Μετείχαν 30 δρομείς από επτά σωματεία, πέντε σε ατομικό, ομαδικό: Παναθηναϊκός, ΑΕΚ, Εθνικός Γ.Σ., Αθηναϊκός Α.Σ., Ολυμπιακός Π. και δύο μονο στον ατομικό αγώνα: Γ.Σ. Αμαρουσίου και Πανελλήνιος Γ.Σ. Τερμάτισαν 27 αθλητές με νικητή τον Χρύσανθο Τσουκαλά στον ατομικό και τον Παναθηναϊκό στον ομαδικό αγώνα.

### Βόρειο πρωτάθλημα

Διεξήχθη την Κυριακή 21 Φεβρουαρίου, στη Θεσσαλονίκη, σε διαδρομή μήκους 7 χλμ, με αφετηρία και τερματισμό το στάδιο του Ηρακλή και πορεία μέσω οδών ή περιοχών της Άνω Πόλης: Πανεπιστημίου-Στρατού-Στρατηγείου-Νοσοκομείο-Κόκκινο Σπίτι-40 Εκκλησιών-Χίλια Δένδρα-Φρούρια-οδός πορς στάδιο Ηρακλή. Παρά τις αντίξοες καιρικές συνθήκες που επικρατούσαν (ψύχος και σφοδρός άνεμος), μετείχαν 15 αθλητές από 4 συλλόγους: Ηρακλής, Αρης και ΒΑΟ με ομάδες και ο ΠΑΟΚ, μόνο στο ατομικό. Τερμάτισαν 13. Νικητής αναδείχθηκε ο Ιωάννης Νάνος, ενώ στο ομαδικό ισοβάθμησαν Ηρακλής και Άρης.

## To πανελλήνιο πρωτάθλημα

Διεξήχθη στη Θεσσαλονίκη την Κυριακή 28 Φεβρουαρίου. Η εκκίνηση και ο τερματισμός έγιναν στο Στάδιο του Γ.Σ. Ηρακλή σε διαδρομή που χαράκτηκε με ευθύνη του εκπροσώπου του ΣΕΓΑΣ Λωρέντη και του εθνικού προπονητή Όττο Σίμιτσεκ. Αρχικά ως αφετηρία και τερματισμός είχε οριστεί το γυμναστήριο της ΧΑΝΘ, και η διαδρομή είχε οριοθετηθεί από τους τοπικούς αθλητικούς φορείς από ετών για τη διεξαγωγή σχετικών αγώνων ανωμάλου. Όμως, οι Λωρέντης και Σίμιτσεκ τη θεώρησαν ακατάλληλη και μικρής απόστασης και χάραξαν νέα διαδρομή μήκους 9 χλμ, με αφετηρία και τερματισμό το στάδιο Ηρακλή. Τα τοπικά σωματεία διαμαρτυρήθηκαν και ζήτησαν να επεκταθεί κατά δύο χιλιόμετρα η αρχική ώστε να πληρούνται οι προδιαγραφές αλλά τελικά ίσχυσε η γνώμη των υπευθύνων του ΣΕΓΑΣ. Ο αγώνας ανωμάλου δρόμου συνδυάστηκε με το ποδοσφαιρικό παιχνίδι Ηρακλή Θ. - Απόλλωνα Αθηνών για το πρωτάθλημα της Εθνικής κατηγορίας 1931-32, ο οποίος διεξήχθη αμέσως μετά τον τερματισμό των δρομέων.

Νικητής σύλλογος αναδείχθηκε ξανά ο **[[Παναθηναϊκός (στίβος)|Παναθηναϊκός Α.Ο.]]** Πήραν μέρος αθλητές από Αθήνα, Πειραιά, Θεσσαλονίκη και Βόλο. Είχαν προηγηθεί τα πρωταθλήματα Νότου και Βορρά, οι καλύτεροι των οποίων μετείχαν στο πανελλήνιο.

### Τα αποτελέσματα

## Πηγές

* Εφημερίδα "Αθλητικός Τύπος", 22/2/1932 & 29/2/1932 (ψηφιακές σελίδες 62 & 74). 
* "Μακεδονία", 22/2/1932.
* "Μακεδονία", 27/2/1932.
* "Μακεδονία", 28/2/1932.
* "Μακεδονία", 1/3/1932.

Κατηγορία:Στίβος το 1932
Ανδρων
Κατηγορία:Διοργανώσεις στίβου στη Θεσσαλονίκη
Χάμπο Γκέρχαρντ Λόλλινγκ

Ο **Χάμπο Γκέρχαρντ Λόλλινγκ** (γερμ. *Habbo Gerhard Lolling*, 1848-1894) υπήρξε Γερμανός κλασικός αρχαιολόγος του 19ου αιώνα.

## Βιογραφία
Γεννήθηκε στις 23 Νοεμβρίου 1848 στην Τεργάστη της Ανατολικής Φρισίας. Μεγάλωσε στο Λάρρελτ. Ο πατέρας του ήταν δάσκαλος στο σχολείο του χωριού. Γράμματα έμαθε στο σχολείο που δίδασκε ο πατέρας του. Πήγε γυμνάσιο στο Έμντεν. Μαθητής ακόμα έδειξε κλίση στα νέα ελληνικά και ιταλικά. Γράφτηκε στο πανεπιστήμιο το 1863 και σπούδασε κλασική φιλολογία, ιστορία και αρχαιολογία στο Πανεπιστήμιο του Γκαίτινγκεν. Αναγορεύτηκε διδάκτωρ το 1871. Μετά από το πανεπιστήμιο εργάστηκε ως βοηθός διδάσκαλος στο γυμνάσιο στο Κλάουσταλ. Αποδήμησε στην Αθήνα και αφοσιώθηκε στην μελέτη των αρχαιοτήτων. Το 1872 διορίστηκε οικιακός διδάσκαλος στο σπίτι του Γερμανού πρέσβη στην Αθήνα, όπου δίδαξε για τέσσερα χρόνια. Αργότερα ανέλαβε για τον εκδότη Καρλ Μπέντεκερ την έκδοση ταξιδιωτικού οδηγού για την Ελλάδα. Για το σκοπό αυτό περιόδευσε την Ελλάδα, αλλά το ογκώδες υλικό που μάζεψε θεωρήθηκε ακατάλληλο και δημοσιεύτηκε τελικά με πολύ μικρό αριθμό φύλλων. Συνέχισε τις περιηγήσεις του στα Ιόνια νησιά το 1878 και την Μικρά Ασία, όπου έλαβε μέρος στις αρχαιολογικές ανασκαφές της Περγάμου. Διορίστηκε διευθυντής των αρχαιολογικών ανασκαφών του μηκυναϊκού θολωτού τάφου στο Μενίδι από τον Απρίλιο ως τον Ιούνιο του 1879 μαζί με τον Παναγιώτη Σταματάκη. Από το 1879 διορίστηκε βιβλιοθηκάριος του Γερμανικού Αρχαιολογικού Ινστιτούτου στην Αθήνα, όπου μαζί με τον Πάουλ Βόλτερς είχε την σύνταξη του αρχαιολογικού περιοδικού *Mitteilungen des Deutschen Archäologischen Instituts, Athenische Abteilung*. Υπό την ιδιότητα αυτή συνέχισε τις έρευνές του στην Ελλάδα και Μικρά Ασία και δημοσίευσε τις εργασίες του σε πολλά συγγράμματα. Αργότερα διορίστηκε από τον έφορο των αρχαιοτήτων Παναγιώτη Καββαδία στο Εθνικό Αρχαιολογικό Μουσείο, όπου εργάστηκε ως συντηρητής και κατέγραψε τον κατάλογο των εκθεμάτων. 

Απεβίωσε στις 22 Φεβρουαρίου 1894 στην Αθήνα από χρόνια υπερκόπωση και από τις στερήσεις. Η εργασία του τιμήθηκε μετά θάνατο, ενώ το χειρόγραφό του που είχε συνθέσει ως ταξιδιωτικό οδηγό ξανά ανακαλύφθηκε και εκδόθηκε το 1989.

## Παραπομπές


## Πηγές
* nach Paul Wolters: *Gerhard Lolling*. In: Reinhard Lullies, Wolfgang Schiering (Hgg.): *Archäologenbildnisse: Porträts und Kurzbiographien von Klassischen Archäologen deutscher Sprache*, Mainz 1988, S. 92–93. ISBN 3-8053-0971-6
* Klaus Fittschen (Hrsg.): *Historische Landeskunde und Epigraphik in Griechenland. Akten des Symposiums veranstaltet aus Anlass des 100. Todestages von H. G. Lolling (1848 - 1894) in Athen vom 28. bis zum 30. September 1994*, Münster, Scriptorium 2007, ISBN  978-3-932610-38-7

## Εξωτερικοί σύνδεσμοι

*Artikel im Biographischen Lexikon für Ostfriesland  von Wilt Aden Schröder

Κατηγορία:Γερμανοί αρχαιολόγοι
Σαρεντίνο

Το **Σαρεντίνο** (ιταλικά: *Sarentino*, ) ή **Σάρνταλ** (γερμανικά: *Sarntal*, ) είναι κωμόπολη της Ιταλίας με 6 903 κατοίκους. Βρίσκεται στην περιοχή της *Salto-Sciliar* στην αυτόνομη επαρχία του Μπολτσάνο στις Άλπεις . Το 97,44% των κατοίκων μιλάνε Γερμανικά, το 1,45% Ιταλικά και ένα 0,11% Λαδινικά.

## Γεωγραφία
Η Σαρεντίνο καταλαμβάνει σχεδόν όλη την μικρή κοιλάδα με το ίδιο όνομα "Σαρεντίνο" και αποκλειστικά γερμανόφωνο πληθυσμό παρόλο που πολύ κοντά βρίσκεται το Μπολτσάνο . Με το Μπολτσάνο ενώνονται μέσω εθνικής οδού που συχνά κλείνει από κατολισθήσεις , οδικά συνδέεται με την Ρενόν και το Βιπιτένο. Σε κοντινή απόσταση βρίσκεται και η Λίμνη Βαλντούρα, το ομώνυμο χωριό και το χιονοδρομικό κέντρο στο όρος *Reinswald*. 

Ο *Δήμος του Σαλεντίνο* είναι ο μεγαλύτερος σε έκταση στην επαρχία Μπολτσάνο και περιλαμβάνει 28 χωριά. 

## Ιστορία
Η πόλη αναφέρεται πρώτη φορά από το 1142 ως "Sarentin" ή "Sarintin" , το 1177 και το 1347 ως "Sarentein" που είναι πιθανώς προ-ρωμαϊκής προέλευσης από το  "ghiaia". Το Σαρεντίνο ήταν φημισμένο για τα δέρματα του , μάλιστα με το όνομα του είναι γνωστό μάλλινο παλτό *Tracht Sarne* όπως λέγεται. Η εκκλησία της πόλης αφιερωμένη στον Αγίο Βαλεντίνο χρονολογήται από τον 12ο αιώνα .

Η Σαλεντίνο είναι γενέτειρα του Φραντς Τάλερ, ο οποίος ήταν αυστριακός πατριώτης κι έπειτα συγγραφέας, με δράση στην περιοχή κατά τον Β' Παγκόσμιο πόλεμο.

## Παραπομπές


## Βιβλιογραφία
* Erika Kustatscher, *Die Deutschordenspfarre Sarnthein* (Quellen und Studien zur Geschichte des Deutschen Ordens, 17), Lana, Tappeiner, 1996. ISBN 3-7708-1075-9
* Leo Andergassen, *Sarntaler Kirchenkunst*, Lana, Tappeiner, 1996. ISBN 88-7073-214-2
* Franz Thaler, *Dimenticare mai. Opzioni, campo di concentramento di Dachau, prigioniero di guerra, ritorno a casa*, Bolzano, Ed. Raetia, 2004
* Hans Griessmair e Stefano Torrione, *Sarntal - Menschen, Bräuche, Landschaft / Abitanti, usanze, paesaggio / People, Customs, Landscapes*, Bolzano, Athesia, 2010. ISBN 978-88-8266-707-8
* GRW Sarntal (a cura di), *Sarner Tracht: Bairisch gian*, Vienna-Bolzano, Folio, 2010. ISBN 978-3-85256-563-7

## Εξωτερικοί σύνδεσμοι

* Οργανισμός Τουρισμού της κοιλάδας Σαρεντίνο
* Ιστοσελίδα για την κοιλάδα Σαρεντίνο
* Χιονοδρομικό κέντρο ''Reinswald''

Κατηγορία:Δήμοι της Αυτόνομης Επαρχίας του Μπολτσάνο
Γκέοργκ Κάβεραου

Ο **Γκέοργκ Φέρντιναντ Κάβεραου** (γερμ. *Georg Ferdinand Kawerau*, 1856-1909) υπήρξε Γερμανός αρχιτέκτων του 19ου αιώνα και μελετητής ιστορικών κτηρίων.

## Βιογραφία
Γεννήθηκε στις 12 Δεκεμβρίου 1856 στο Βερολίνο. Πατέρας του ήταν ο Μάρτιν Κάβεραου, διδάσκαλος της σωματικής αγωγής και εκκλησιαστικός μουσικός. Η μητέρα του λεγόταν Εμίλιε το γένος Κάλε. Μεγάλωσε στο Βερολίνο, όπου και πήρε απολυτήριο γυμνασίου. Σπούδασε στην Ακαδημία του Βερολίνου και διορίστηκε ως *Regierungsbauführer* στο Στάργκαρντ. Επειδή δεν άντεχε το υγρό κλίμα αποδήμησε στην Ελλάδα και ασχολήθηκε με την αρχαιολογία. Πήρε μέρος στις αρχαιολογικές ανασκαφές του 1885 υπό την διεύθυνση του Σλίμαν στην Τίρυνθα και αργότερα το 1885 - 1890 με τον Παναγιώτη Καββαδία στις ανασκαφές της Ακρόπολης. Στην Ολυμπία αναστύλωσε δύο κίονες του Ηραίου. Πήγε και στην Τουρκία, όπου εργάστηκε για την κατασκευή μιας μονάδας παραγωγής ρεύματος στο Σκουτάρι, σε έργα οδοποιίας, και από το 1893-96 στην κατασκευή του κτιρίου των Ανατολιακών Σιδηροδρόμων. Επέστρεψε στην πατρίδα του και ίδρυσε δικό του γραφείο στην Στετίν. Αναγορεύτηκε διδάκτωρ τιμής ένεκεν από το Πανεπιστήμιο του Γκισεν και διετέλεσε διευθυντής των αρχαιολογικών ανασκαφών των Μουσείων του Βερολίνου στην Μίλητο και Πέργαμο. Από την 1η Απριλίου 1908 διορίστηκε βοηθός του διευθυντή των Μουσείων του Βερολίνου στην Κωνσταντινούπολη.

Απεβίωσε στις 13 Απριλίου 1909 στην Στετίν.

## Δημοσιεύσεις
* 
* mit Georgios Soteriades: *Der Apollotempel zu Thermos.* In: *Antike Denkmäler*, Band 2, 1902/08. (Online UB Heidelberg)
* mit Albert Rehm: *Das Delphinion in Milet.* In: *Milet* Band 1, 3, Berlin 1914. (Online UB Heidelberg)
* mit Theodor Wiegand: *Die Paläste der Hochburg.* In: *Altertümer von Pergamon*, Band 5, 1, Berlin 1930.
* posthum: *Gedichte.* Berlin 1913. (Mit einem Vorwort von Theodor Wiegand. Privatdruck „für seine Freunde“.)

## Πηγές
* A. Köster: *Georg Kawerau.* In: *Biographisches Jahrbuch für die Altertumswissenschaft* 32, 1909, Seite 68-69.
* *Amtliche Berichte aus den Königl. Preußischen Kunstsammlungen* 30, 1908-09, Seite 205-106.
* J. Kohte: *Georg Kawerau †.* In: *Zentralblatt der Bauverwaltung* 29. Jahrgang 1909, Nr. 33 (vom 24. April 1909), Seite 231-232.
* Jens Andreas Bundgaard: *The Excavation of the Athenian Acropolis 1882–1990. The Original Drawings edited from the papers of Georg Kawerau.* Kopenhagen 1974.

Κατηγορία:Γερμανοί αρχιτέκτονες
Τοξέας

Στην Ελληνική μυθολογία με το όνομα **Τοξέας** ή **Τοξεύς** (δηλ. τοξότης) είναι γνωστά τα παρακάτω πρόσωπα:

#Γιος του Θέστιου και της Αλθαίας. Έλαβε μέρος στο κυνήγι του Καλυδώνιου Κάπρου. Εξαγριώθηκε και σκότωσε τον ανεψιό του Μελέαγρο, όταν εκείνος έδωσε το έπαθλο σε μια γυναίκα, την Αταλάντη.
#Ένας από τους γιούς του βασιλιά της Καλυδώνας Οινέα και της Αλθαίας, ανεψιός του προηγούμενου. Αδέλφια του ήταν ο Θυρέας, ο Μελέαγρος, ο Κλύμενος, η Γόργη και η Δηιάνειρα. Τον σκότωσε ο πατέρας του με τα ίδια του τα χέρια επειδή τόλμησε να πηδήξει ένα χαντάκι(!)
#Ένας από τους γιους του βασιλιά της Οιχαλίας Ευρύτου, αδελφός του Δηίονα, του Κλύτιου και της Ιόλης. Τον σκότωσε ο Ηρακλής μαζί με τον πατέρα του και τους αδελφούς του, επειδή αρνήθηκαν να του δώσουν για γυναίκα του την Ιόλη, που είχε κερδίσει σε αγώνα τοξοβολίας με τον Εύρυτο.

## Πηγές
* Οβιδίου Metamorphoses, 8. 300ff; 441 ff
* Διόδωρος Σικελιώτης 4,37
* P. Grimal: *Λεξικό Μυθολογίας*
* Απολλόδωρος, 1,8,1

Τοξεα
Άγαλμα της ιέρειας Αριστονόης (Εθνικό Αρχαιολογικό Μουσείο αρ. 232)

Το **άγαλμα της ιέρειας Αριστονόης** που φιλοξενείται στο Εθνικό Αρχαιολογικό Μουσείο με αριθμό 232 είναι αρχαίο Ελληνικό γλυπτό που βρέθηκε μέσα στο σηκό του παλαιού ναού της Θέμιδος στη Ραμνούντα το 1890 σε ανασκαφές υπό του Βαλέριου Στάη δαπάνη της αρχαιολογικής εταιρείας. 
## Περιγραφή
Είναι από μάρμαρο της Πεντέλης και διατηρείται σε πολύ καλή κατάσταση. Το κεφάλι μαζί με τον λαιμό και τα χέρια ήταν ένθετοι. Λείπουν τα δάχτυλα του αριστερού χεριού. Εικονίζει γυναίκα μεσήλικη, σε εξιδανικευμένη μορφή. Κρατούσε φιάλη στο χέρι. Φοράει ιμάτιο επάνω από τον χιτώνα που φτάνει μέχρι τα πόδια. Ο τεχνίτης απέτυχε στην απόδοση της διάθεσης της μορφής και των λεπτομερειών του ιματισμού, και απέτυχε εντελώς στην προσαρμογή των χεριών, και στις αναλογίες τους. Στέκει όρθια στηριζόμενη στο δεξί πόδι. 

Στο βάθρο υπάρχει επιγραφή: «ΘΕΜΙΔΙ ΚΑΙ ΝΕΜΕΣΕΙ ΙΕΡΟΚΛΗ΅ΙΕΡΟΠΟΙΟΥ ΡΑΜΝΟΥΣΙΟΣ ΑΝΕΘΗΚΕ ΤΗΝ ΜΗΤΕΡΑ ΑΡΙΣΤΟΝΟΗΝ ΝΙΚΟΚΡΑΤΟΥ ΡΑΜΝΟΥΣΙΟΥ ΙΕΡΕΙΑΝ ΝΕΜΕΣΕΩΣ».

## Ερμηνεία
Το άγαλμα εικονίζει την Αριστονόη, ιέρεια της θεάς Νέμεσης. Ο καλλιτέχνης είχε για πρότυπο κάποιο έργο των καλών χρόνων της τέχνης, ίσως κάποιο επιτύμβιο ανάγλυφο. Η χρήση της φιάλης δεν είναι επιτυχημένη εκλογή. Όπως μαθαίνουμε από την επιγραφή, αναθέτης του αγάλματος ήταν κάποιος Ιεροκλής, ενώ η Αρστονόη ήταν κόρη του Νικοκράτη από την Ραμνούντα. Στο δάπεδο του ναού μπροστά στο βάθρο βρέθηκε κατά την ανασκαφή τάφος που περιείχε πήλινους λύχνους και χάλκινα νομίσματα των Ρωμαίων αυτοκρατόρων. Ίσως ο τάφος αυτός να ήταν της Αριστονόης, την οποία λόγω του αξιώματός της έθαψαν μέσα στο ναό και έστησαν το άγαλμά της. 
## Ιστορική τοποθέτηση
Ο καλλιτέχνης πρέπει να ήταν κάποιος κοινός τεχνίτης των Ρωμαϊκών χρόνων, ο οποίος εργάζονταν χειρωνακτικά και απομιμούνταν συνηθισμένους τύπους έργων δεξιότερων γλυπτών. Αν το άγαλμα σχετίζεται με τον τάφο, και τα νομίσματα που βρέθηκαν, τότε θα πρέπει να χρονολογείται ακριβώς στους χρόνους των πρώτων Ρωμαϊκών αυτοκρατόρων. Τα γράμματα της επιγραφής στη βάση χρονολογούνται πιθανώς στον 2ο αιώνα π.Χ. 
## Πηγές
* 
* 

Αριστονοη
Αριστονοη
Κατηγορία:Αρχαιολογικά ευρήματα στην Αττική
Φαίδιμος (επιγραμματοποιός)

Ο **Φαίδιμος** ήταν αρχαίος Έλληνας επιγραμματοποιός. 
## Βιογραφία
Στο λεξικό Liddell-Scott, ο Φαίδιμος (Phaedimus Epigrammaticus) θεωρείται ότι έζησε τον 2ο αιώνα π.Χ. Ο Mackail εκτιμά ότι ο Φαίδιμος, στον οποίο αποδίδει η Ανθολογία τα επιγράμματα αυτά είναι ο **Φαίδιμος ο Βισανθηνός**, αρχαίος Έλληνας επικός ποιητής από τη Βισάνθη (σημερινή Ραιδεστός στην Τουρκία), ο οποίος σύμφωνα με τον Αθήναιο, ήταν συγγραφέας ενός έπους με το όνομα Ηράκλεια. Η ίδια εκτίμηση γίνεται και από πηγή που θεωρεί ότι ο επικός ποιητής έζησε τον 3ο αιώνα π.Χ. .

## Επιγράμματα
Σώζονται τέσσερα επιγράμματα με το όνομά του στην Παλατινή Ανθολογία (VI 271, VII 739, XIII 2, XIII 22). Ένα είναι μια αφιέρωση, άλλο είναι επιτάφιο επίγραμμα και άλλα δυο βρίσκονται στο 13o βιβλίο της Ανθολογίας (διαφόρων μέτρων). Ο Mackail εκτιμά ότι αυτά τα δυο τελευταία είναι μικρότερης αξίας και μοιάζουν γραμμένα από άλλον.

## Παραπομπές


Κατηγορία:Αρχαίοι Έλληνες επιγραμματοποιοί
Κατηγορία:Αρχαίοι Έλληνες επικοί ποιητές
Κατηγορία:Παλατινή Ανθολογία
Κατηγορία:Αρχαίοι Θράκες
Χάινριχ Χάιντεμανν

Ο **Χάιριχ Χάιντεμανν** (γερμ. *Heinrich Heydemann*, 1842-1889) υπήρξε Γερμανός κλασικός αρχαιολόγος του 19ου αιώνα.

## Παραπομπές


## Πηγές
* Adolf Michaelis: Heydemann, Heinrich. In: Allgemeine Deutsche Biographie (ADB). Band 50, Duncker & Humblot, Leipzig 1905, S. 305–309.
* nach Adolf Michaelis: *Heinrich Heydemann*. In: Reinhard Lullies, Wolfgang Schiering (Hgg.): *[[Archäologenbildnisse]]: Porträts und Kurzbiographien von Klassischen Archäologen deutscher Sprache*, Mainz 1988, S. 81–82. ISBN 3-8053-0971-6

## Εξωτερικοι συνδεσμοι
* Digitalisate der Hallischen Winckelmannsprogramme; Band 1–8 von Heinrich Heydemann

Κατηγορία:Γερμανοί αρχαιολόγοι
Εταίρα Καλλίπυγος (Αρχαιολογικό Μουσείο της Νάπολι αρ. 2855)

Η **εταίρα Καλλίπυγος** που φιλοξενείται στο Εθνικό Αρχαιολογικό Μουσείο της Νάπολι με αριθμό καταλόγου αγγείων 2855 είναι αρχαία ελληνική αγγειογραφία από την Κάτω Ιταλία. 
## Περιγραφή
Η αγγειογραφία έχει ως ευρύτερο θέμα μια σκηνή συμποσίου. Δύο νεαροί συμποσιαστές είναι μισοξαπλωμένοι σε υψηλή κλίνη. Είναι στολισμένοι με στεφάνι ελιάς στο κεφάλι και υποθυμιάδες γύρω από το λαιμό. Ο μανδύας σκεπάζει το σώμα τους από τη μέση και κάτω. Μπροστά τους είναι τοποθετημένο ένα στρογγυλό τραπεζάκι με διάφορα ποτήρια. Ένας κρατάει ένα κύπελλο κρασιού στο αριστερό του χέρι, ο άλλος ένα κλαδάκι ελιάς. Στο πόδι του τραπεζιού ακουμπάνε δύο αυλοί. Δίπλα στην κλίνη στέκει ένας κότταβος, ενώ στον τοίχο είναι κρεμασμένη μια μάσκα θεάτρου. Στο δωμάτιο παντού είναι σκόρπια κλαδάκια ελιάς, ενώ στο δεξί άκρο φυτρώνει ένα δέντρο. Η προσοχή των δύο ανδρών όμως στρέφεται προς την εταίρα Καλλίπυγο, η οποία όλο αφέλεια και τσαχπινιά αποκαλύπτει τα οπίσθιά της.

## Ιστορική τοποθέτηση
Η αγγειογραφία είναι ζωγραφισμένη από έμπειρο χέρι με γρήγορες και εύστοχες κοντυλιές. Είναι έργο της όψιμης τέχνης της Κάτω Ιταλίας. 
## Δείτε επίσης
* Αφροδίτη Καλλίπυγος
## Πηγές

* 

Κατηγορία:Αρχαιοελληνική αγγειογραφία
Κατηγορία:Εκθέματα στο Εθνικό Αρχαιολογικό Μουσείο της Νάπολι
Πολυτέλεια Οσροηνής

Η **Πολυτέλεια** ήταν αρχαία ελληνική πόλη της Μεσοποταμίας. 

Η μοναδική αναφορά για την πόλη καθίσταται γνωστή από τον Ρωμαίο ιστορικό Πλίνιο  που την τοποθετούσε στην πεδιάδα της βορειοανατολικής Μεσοποταμίας, πολύ πιθανόν κοντά στην Αδιαβηνή επαρχία. Τίποτε άλλο δεν είναι γνωστό για την πόλη αυτή. 

Άγνωστη η σημερινή της τοποθεσία, ίσως να βρισκόταν στο βορειοανατολικό Ιράκ, κοντά στα σύνορα με την Τουρκία.
## Παραπομπές


## Πηγές
* Γιόχαν Γκούσταφ Ντρόιζεν Ιστορία των Επιγόνων του Μεγάλου Αλεξάνδρου, εκδ. ελεύθερη σκέψις. 

Κατηγορία:Αρχαίες πόλεις της Μεσοποταμίας
Κορώνα Κιλκίς

Η **Κορώνα** είναι χωριό του Δήμου Παιονίας, της Περιφερειακής Ενότητας Κιλκίς, κοντά στα σύνορα Ελλάδας και Βόρειας Μακεδονίας, νοτιοδυτικά της λίμνης Δοϊράνης σε υψόμετρο 350 μέτρα. Η πλειοψηφία των κατοίκων κατάγονται από τον Πόντο. Οι παλαιότεροι κάτοικοι ήταν μουσουλμάνοι και προσέφυγαν στην Τουρκία κατά την ανταλλαγή πληθυσμών του 1923. Η παλαιότερη ονομασία του χωριού ήταν Κράσταλη. Είναι χτισμένη στους πρόποδες του ομώνυμου λόφου (υψόμετρο 665 μ.), η κορυφή του οποίου αποτελεί και το σύνορο μεταξύ Ελλάδας και Βόρειας Μακεδονίας. Η ονομασία του λόφου οφείλεται στον Α΄ Παγκόσμιο Πόλεμο, όταν οι Γάλλοι ονόμασαν το λόφο "Γκραν Κορνέ" *(Μεγάλο Κέρας)*.

Αναφέρεται με την παλιά του ονομασία *Κράσταλη* μετά την απελευθέρωση στο ΦΕΚ 48Α - 05/03/1919 να ορίζεται έδρα ομώνυμης κοινότητας και το 1926 με το ΦΕΚ 346Α - 04/10/1926 να μετονομάζεται σε Κορώνα. Σύμφωνα με το σχέδιο Καλλικράτης αποτελεί την τοπική κοινότητα Κορώνας που ανήκει στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 έχει πληθυσμό 44 κατοίκους.

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Φαίδιμος

Η αρχαία ελληνική λέξη **Φαίδιμος** (με χρήση από τα χρόνια του Ομήρου μέχρι τον 3ο αιώνα μ.Χ.) ήταν αφενός
:- επίθετο με την έννοια ισχυρός, περίβλεπτος, λαμπρός, επιφανής, φαιδρός 
και αφετέρου
:- ανδρικό όνομα με το οποίο είναι γνωστοί οι:

* Φαίδιμος βασιλιάς των Σιδωνίων, πρόσωπο που αναφέρεται στην Οδύσσεια
* Φαίδιμος του Αμφίωνα, μυθικό πρόσωπο, γιος του Αμφίωνα και της Νιόβης (Απολλόδωρος, iii. 5. § 6)
* Φαίδιμος επιγραμματοποιός, πρόσωπο στο οποίο αποδίδονται τέσσερα επιγράμματα της Παλατινής Ανθολογίας, ταυτίζεται με τον Φαίδιμο τον Βισανθηνό, αρχαίο Έλληνα ποιητή
* Φαίδιμος ο Βισανθηνός, αρχαίος Έλληνας επικός ποιητής του 2ου ή 3ου αιώνα π.Χ. που αναφέρει ο Αθηναίος (ταυτίζεται με τον επιγραμματοποιό, δες παραπάνω)
* Φαίδιμος (ολυμπιονίκης) (Παυσανίας 5.8.11)
* Φαίδιμος, ένας από τους Τριάκοντα τυράννους της Αθήνας (το 404 π.Χ.), σύμφωνα με τον Δημοσθένη
* Φαίδιμος από την Κυρήνη (περίπου 50 π.Χ.), σύζυγος της Αρεταφίλας της Κυρηναίας που σκότωσε ο τύραννος Νικοκράτης ο οποίος στη συνέχεια παντρεύτηκε τη γυναίκα του
* Φαίδιμος Αμασείας, αρχιεπίσκοπος Αμάσειας της Καππαδοκίας του Πόντου, 3ος αιώνας μ.Χ. (αναφέρεται στο Περί Θεμάτων του Κωνσταντίνου του Πορφυρογέννητου καθώς και σχετικά με τη χειροτονία του Αγίου Γρηγορίου Νεοκαισαρείας του Θαυματουργού)

και το:
* Φαίδιμος (έντομο) γένος εντόμων της υποοικογένειας Cetoniinae, της οικογένειας Scarabaeidae (σκαραβαίων)

## Αναφορές


Κατηγορία:Αποσαφηνίσεις ονομάτων
Βισάνθη

Η **Βισάνθη** (Αρχαία Ελληνικά: Βισάνθη) ήταν μεγάλη πόλη στην αρχαία Θράκη, στην ακτή της Προποντίδος, η οποία ιδρύθηκε από Σαμιώτες. Περί το 400 π.Χ. η Βισάνθη ανήκε στο βασίλειο του Θράκα βασιλέα Σεύθη Β΄. Σε μεταγενέστερη περίοδο -άγνωστο πότε- το όνομά της άλλαξε σε Ραίδεστον ή Ραίδεστος. Τον 6ο αιώνα ο αυτοκράτορας Ιουστινιανός έκανε πολλά για να αποκαταστήσει την πόλη, η οποία φαίνεται ότι είχε περιπέσει σε· παρακμή, αλλά στη συνέχεια καταστράφηκε δύο φορές από τους Βούλγαρους, πρώτα το 813 και για δεύτερη φορά το 1206. Η περαιτέρω ιστορία αυτής της πόλης, η οποία είχε μεγάλη σημασία για το Βυζάντιο, καλύφθηκε από τους βυζαντινούς ιστορικούς Γεώργιο Παχυμέρη και Καντακουζηνό. Αν και πιστεύεται γενικά ότι η πόλη Ρησιστός, που αναφέρεται από τον Πλίνιο τον Πρεσβύτερο και το Οδοιπορικόν του Αντωνίνου είναι η ίδια με τη Βισάνθη, ο Πλίνιος αναφέρει τις δύο ως διακριτές πόλεις. Υφίσταται επίσης αρχαιολογική μαρτυρία για νομίσματα που κόπηκαν από την πόλη. Με το όνομα Ραιδεστός παραμένει επισκοπική έδρα της Ρωμαιοκαθολικής Εκκλησίας.

Η αρχαιολογική θέση της Βισάνθης βρίσκεται κοντά στη σύγχρονη πόλη Ραιδεστός.

## Παραπομπές


Κατηγορία:Αρχαίες ελληνικές αποικίες στη Θράκη
Κατηγορία:Αποικίες της Σάμου
Κόνων ο Σάμιος

Ο **Κόνων της Σάμου** (περ. 280 π.Χ. − περ. 220 π.Χ.) ήταν Έλληνας αστρονόμος και μαθηματικός, γνωστός κυρίως για την ονομασία που έδωσε στον αστερισμό της Κόμης της Βερενίκης.

## Ζωή και έργο
Ο Κόνων γεννήθηκε στη Σάμο και ενδεχομένως πέθανε στην Αλεξάνδρεια της πτολεμαϊκής Αιγύπτου, όπου ήταν αστρονόμος του Πτολεμαίου Γ' του Ευεργέτη. Ονόμασε τον αστερισμό Κόμη Βερενίκης προς τιμή της συζύγου του Πτολεμαίου Βερενίκης. Η Βερενίκη είχε θυσιάσει τα μαλλιά της σε αντάλλαγμα για την ασφαλή επιστροφή του συζύγου της από τον Γ' Συριακό Πόλεμο, ο οποίος ξεκίνησε το 246 π.Χ.. Όταν τα μαλλιά της, που είχε κόψει και θέσει σε βωμό ως αφιέρωμα, κλάπηκαν από εκεί, ο Κόνων εξήγησε ότι η θεά είχε δείξει την εύνοια της τοποθετώντας τα μαλλιά (κόμη) στον ουρανό. Δεν αποδέχθηκαν όλοι οι Έλληνες αστρονόμοι την ονομασία του αστερισμού. Στην πτολεμαϊκή *[[Αλμαγέστη]]*, η Κόμη της Βερενίκης δεν αναφέρεται ως ξεχωριστός αστερισμός. Ωστόσο, ο Πτολεμαίος έδινε διάφορες εποχικές ενδείξεις στον Κόνωνα. Ο Κόνων ήταν φίλος του μαθηματικού Αρχιμήδη, τον οποίο συνάντησε κατά πάσα πιθανότητα στην Αλεξάνδρεια.

Ο μαθηματικός Πάππος αναφέρει ότι η Σπείρα του Αρχιμήδη ανακαλύφθηκε από τον Κόνωνα. Αναφέρεται επίσης ότι ο Κόνων είχε επινοήσει μια καμπύλη με την ονομασία «ισταμένη», για την οποία όμως δεν γνωρίζουμε κάτι. Ο ποιητής Απολλώνιος ανέφερε ότι ο Κόνων εργάστηκε στις κωνικές τομές, και το έργο του έγινε η βάση για το τέταρτο βιβλίο του Απολλώνιου, τα *Κωνικά*. Ο Απολλώνιος αναφέρει στις εκθέσεις ότι o Κόνων έστειλε μερικά από τα έργα του στον τύραννο του Ακράγαντα Θρασύδαιο, αλλά αυτό φαίνεται ανακριβές. Δεδομένου ότι αυτό το έργο του δεν έχει διασωθεί, είναι αδύνατο να εκτιμηθεί η ακρίβεια του σχολίου του Απολλώνιου.

Στην αστρονομία, ο Κόνων έγραψε σε επτά βιβλία το έργου του *Περί αστρολογίας*, συμπεριλαμβανομένων των παρατηρήσεων για ηλιακές εκλείψεις. Ο Πτολεμαίος αποδίδει περαιτέρω δεκαεπτά «Σημάδια των Εποχών» στον Κόνωνα, αν και αυτό δεν μπορεί να αποδοθεί στο *Περί αστρολογίας*. Ο Σενέκας γράφει ότι o Κόνων ήταν προσεκτικός παρατηρητής και ότι «κατέγραφε ηλιακές εκλείψεις που παρατηρήθηκαν από τους Αιγυπτίους», αν και η ακρίβεια αυτής της δήλωσης του έχει αμφισβητηθεί μερικώς. Ο Ρωμαίος Κάτουλλος γράφει ότι o Κόνων *«διέκρινε όλα τα φώτα στο αχανές σύμπαν και αποκάλυψε τις εξεγέρσεις και τις ρυθμίσεις των άστρων και το πώς η πύρινη λάμψη του ήλιου αρχίζει να σκοτεινιάζει και το πώς τα αστέρια "φεύγουν" σε σταθερές ώρες.»*

* Ο κρατήρας Κόνων στη Σελήνη πήρε την ονομασία του από τον Κόνωνα τον Σάμιο.

## Πηγές
* Μαρκόπουλος, Προκόπιος Τ.: «Η προσφορά των αρχαίων Ελλήνων μαθηματικών στη μαθηματική επιστήμη» (μέρος Β΄), περιοδ. *Ακτίνες*, τεύχος 583 (Ιούlιος 1997), σελ. 214

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες μαθηματικοί
Κατηγορία:Αρχαίοι Σάμιοι
Χαλύβδινοι άνδρες

Το ***Χαλύβδινοι άνδρες*** (πρωτότυπος τίτλος:*Kid Galahad*) είναι Αμερικανική ταινία του 1937 σε σκηνοθεσία του Μάικλ Κερτίζ. Πρωταγωνιστούν οι Έντουαρντ Τζ. Ρόμπινσον, Μπέτι Ντέιβις και Χάμφρεϊ Μπόγκαρτ.

Η ταινία ξαναγυρίστηκε το 1962 ως μιούζικαλ του Έλβις Πρίσλεϋ. Η παλαιότερη έκδοση μετονομάσθηκε ***The Battling Bellhop*** για την τηλεοπτική διανομή ώστε να αποφευχθεί η σύγχυση με το ριμέικ του Πρίσλεϋ. Ξαναγυρίστηκε επίσης, με διαφορετικό σκηνικό, ως *[[The Wagons Roll at Night]]*, επίσης με τον Μπόγκαρτ το 1941.
## Πλοκή

Ο Γουόρντ Γκίζενμπερρυ (Γουέιν Μόρρις) είναι ένας γλυκός και αφελής νέος άνδρας.  Εργάζεται ως γκρουμ ώστε να αποταμιεύσει αρκετά χρήματα για να αγοράσει μια φάρμα.  Όμως, κατά την διάρκεια της πρώτης του νύχτας στη δουλειά, ενώ προσπαθεί να προστατέψει την “Φλαφ” Φίλιπς (Μπέτι Ντέιβις), ακούσια αναμειγνύεται σε μια διαμάχη.  Σύντομα, γίνεται μέρος του επικίνδυνου κόσμου του boxing και ονομάζεται Kid Galahad.

Ο Νικ Ντονάτι (Έντουαρντ Τζ. Ρόμπινσον) είναι ο σκληρόφωνος ατζέντης του. Αν και αρχικά βλέπει τον Γκάλαχαντ ως αστείο, σύντομα συνειδητοποιεί ότι ο Γκάλαχαντ έχει δυνατότητες.
## Διανομή ρόλων
*Έντουαρντ Τζ. Ρόμπινσον - Νικ Ντονάτι
*Μπέτι Ντέιβις - Λουίζ "Fluff" Φίλιπς
*Χάμφρεϊ Μπόγκαρτ - Τέρκεϊ Μόργκαν
*Γουέιν Μόρρις - Γουόρντ Γκίζενμπερρυ
*Τζέν Μπράιαν - Μαρί Ντονάτι
*Χάρρυ Κάρεϋ - Σίλβερ Τζάκσον
*Μπεν Γουέλντεν - Μπαζ Μπάρετ
*Τζεφ Γιορκ - Δημοσιογράφος (δεν αναφέρεται).

## Παραγωγή
Σύμφωνα με την νεκρολογία των *New York Times* στις 3 Δεκεμβρίου 1975, ο θεατρικός συγγραφέας και σεναριογράφος Λόρενς Ράιλι, γνωστός για την επιτυχία του Broadway *[[Personal Appearance]]* (βάση του *[[Go West, Young Man]] της [[Μέι Γουέστ]]),* συνεισέφερε στο σενάριο του *Kid Galahad*', αν και δεν αναφέρεται στους τίτλους.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1937
Κατηγορία:Αμερικανικές ταινίες της δεκαετίας 1930
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Αμερικανικές αθλητικές ταινίες
Κατηγορία:Πυγμαχικές ταινίες
Κατηγορία:Ταινίες σε σκηνοθεσία Μάικλ Κερτίζ
Κατηγορία:Ταινίες παραγωγής Warner Bros.
Κατηγορία:Ταινίες σε παραγωγή Χαλ Ουόλις
Έμπε Σαντ

Ο **Έμπε Σαντ** (γεννημένος στις 19 Ιουλίου 1972) είναι ένας Δανός πρώην επαγγελματίας ποδοσφαιριστής που έγινε γνωστός αγωνιζόμενος στη θέση του επιθετικού για την ΦΚ Σάλκε 04 στη Γερμανία. Ανακηρύχθηκε πρώτος σκόρερ της γερμανικής Μπουντεσλίγκα το 2001, και κατέκτησε το Κύπελλο Γερμανίας το 2001 και το 2002 με τη Σάλκε. Στη διεθνή σκηνή, εκπροσώπισε την Εθνική Δανίας στα Παγκόσμια Κύπελλα του 1998 και του 2002, όπως και στα Ευρωπαϊκά Πρωταθλήματα του 2000 και του 2004, ενώ έχει σκοράρει το πιο γρήγορο γκολ σε Παγκόσμιο Κύπελλο από αλλαγή, όταν σκόραρε μετά από 16 δευτερόλεπτα στο Παγκόσμιο Κύπελλο του 1998.
Συνολικά, αγωνίστηκε 66 φορές με την Εθνική Δανίας και πέτυχε 22 γκολ, από το ντεμπούτο του το 1998 μέχρι τη στιγμή που αποφάσισε να αφοσιωθεί στις υποχρεώσεις του με τη Σάλκε το 2004. Όταν ολοκληρώθηκε το συμβόλαιό του με τη Σάλκε το καλοκαίρι του 2006, επέστρεψε στη Δανία για να γίνει επικεφαλής του τμήματος ανίχνευσης ταλέντων της Σίλκεμποργκ ΙΦ. Όταν αποσύρθηκε από την ενεργό δράση το 2006, έλαβε χώρα προς τιμή του αγώνας ανάμεσα στην Εθνική Δανίας και την πρώην ομάδα του στη Δανία Μπρόντμπυ ΙΦ.

## Στατιστικά Καριέρας
### Στατιστικά συλλογικής καριέρας
**Συνολικός αριθμός γκολ με την Μπρόντμπυ ΙΦ (1992–1999):**

: - Στο Πρωτάθλημα Δανίας: 69 γκολ
: - Στο Κύπελλο Δανίας: 7 γκολ
: - Στο Λιγκ Καπ Δανίας: 4 γκολ
: - Στο Κύπελλο ΟΥΕΦΑ/Τσάμπιονς Λιγκ: 5 γκολ
: **- Σύνολο γκολ σε 188 αγώνες: 85 γκολ**

**Συνολικός αριθμός γκολ με τη Σάλκε (1999–2006):
: - Σε 214 αγώνες στην [[Μπουντεσλίγκα]]: 74 γκολ
: - Σε 25 αγώνες στο [[Κύπελλο Γερμανίας]]: 18 γκολ
: - Σε 6 αγώνες στο [[Λιγκ Καπ Γερμανίας]]: 1 γκολ
: - Σε 6 αγώνες στο [[Κύπελλο Ιντερτότο ΟΥΕΦΑ]]: 2 γκολ
: - Σε 31 αγώνες στο [[Κύπελλο ΟΥΕΦΑ]]/[[ΟΥΕΦΑ Τσάμπιονς Λιγκ|Τσάμπιονς Λιγκ]]: 10 γκολ
: **- Σύνολο γκολ σε 282 αγώνες: 105 γκολ*'

=== Τίτλοι ===
* [[Πρωτάθλημα ποδοσφαίρου Δανίας|Σουπερλίγκα Δανίας]]: 1996, 1997 και 1998, με την Μπρόντμπυ ΙΦ
* Πρώτος σκόρερ της [[Πρωτάθλημα ποδοσφαίρου Δανίας|Σουπερλίγκας Δανίας]]: 1998
* [[Κύπελλο Δανίας]]: 1998, με την Μπρόντμπυ ΙΦ
* Δανός *Παίκτης της Χρονιάς'' : 1998 και 2001
* Κύπελλο Γερμανίας: 2001 και 2002, με τη Σάλκε
* Πρώτος σκόρερ της Μπουντεσλίγκα: 2001

## Παραπομπές


## Εξωτερικοί σύνδεσμοι

* Προφίλ Εθνικής Δανίας 
*  Στατιστικά της Brøndby IF
* Προφίλ του uk.sports.yahoo.com
* Προφίλ του Euro 2004

Κατηγορία:Επιθετικοί ποδοσφαιριστές
Κατηγορία:Δανοί ποδοσφαιριστές
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Εθνικής Δανίας
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπρόντμπυ ΙΦ
Κατηγορία:Ποδοσφαιριστές Σουπερλίγκα Δανίας
Τζον Πιουριφόυ

Ο **Τζον Πιουριφόυ**, ή *Ιωάννης Αιμίλιος Πιουριφόυ* (John Emil Peurifoy) (1907-1955) ήταν Αμερικανός διπλωμάτης που διετέλεσε βοηθός υπουργός εξωτερικών και πρέσβης των ΗΠΑ στην Ελλάδα,  τη Γουατεμάλα, και την Ταϋλάνδη, κατά την περίοδο της έντασης του ψυχρού πολέμου και του μακαρθισμού.

## Πρώτα χρόνια
Γόνος παλαιάς οικογένειας μεταναστών, γεννήθηκε στις 9 Αυγούστου του 1907 στη πόλη Ουόλτερμπορο στη Νότια Καρολίνα. Αποφοιτώντας από το γυμνάσιο το 1928 εισήλθε στη στρατιωτική Ακαδημία Γουέστ Πόιντ για στρατιωτική καριέρα πλην όμως μετά μία διετία εγκατέλειψε λόγω ασθενείας (πνευμονίας).
Αρχικά εργάστηκε ιδιωτικά στο Κάνσας και στη συνέχεια στη Νέα Υόρκη όπου και κατέληξε υπάλληλος στη Γουόλ Στρητ. Το 1935 μετέβη για καλλίτερη καριέρα στην Ουάσιγκτον όπου αλλάζοντας πολλά επαγγέλματα μεταξύ των οποίων και στο υπουργείο Οικονομικών, τελικά, το 1938, προσλήφθηκε στο υπουργείο Εξωτερικών (Στέιτ Ντηπάρτμεντ). Μέσα σ΄ ένα διάστημα μόλις οκτώ ετών το 1945 είχε ανέλθει όλες τις βαθμίδες της δημοσιοϋπαλληλικής κλίμακας, ολοκληρώνοντας ταυτόχρονα και τη φοίτησή του στο Πανεπιστήμιο Γ. Ουάσιγκτον.

## Διπλωματική καριέρα
Στη διάρκεια του Β' Π.Π. διετέλεσε μέλος της Επιτροπής του Συμβουλίου Πολεμικής Παραγωγής που υπαγόταν στο Συμβούλιο Οικονομικού Πολέμου και το 1932 μετατέθηκε στην αμερικανική πρεσβεία του Ρίο ντε Τζανέιρο στη Βραζιλία. Στη συνέχεια στις διαπραγματεύσεις που έγιναν για την οργάνωση της μεγάλης Διάσκεψης των Ηνωμένων Εθνών στο Σαν Φρανσίσκο το 1945, καθώς επίσης και βοηθός του Γενικού Γραμματέα στη πρώτη περίοδο της 1ης συνόδου της γενικής συνέλευσης του ΟΗΕ στο Λονδίνο το 1946.

Στη συνέχεια τον επόμενο χρόνο, τον Ιανουάριο του 1947,  ο πρόεδρος των ΗΠΑ Τρούμαν  διόρισε τον Πιουριφόυ  βοηθό υπουργό Εξωτερικών για τις διοικητικές υποθέσεις επί υπουργίας του Τζορτζ Μάρσαλ. Την δε περίοδο 1947 – 1948 του ανετέθη η οργάνωση του Υπουργείου Εξωτερικών. Υπενθυμίζεται ότι την ίδια περίοδο στις ΗΠΑ άρχισε ν΄ αναπτύσσεται ο Μακαρθισμός  με την έντονη κομμουνιστοφοβία.

Τον  Αύγουστο του 1950 διορίστηκε πρέσβης στην Ελλάδα όπου και παρέμεινε μέχρι το 1953, όταν ο πρόεδρος Ντουάιτ Αϊζενχάουερ  τον μετέθεσε στη Γουατεμάλα. Στην Ελλάδα τον αντικατέστησε ο πρέσβης Κάβεντις Κάνον. Στη Γουατεμάλα παρέμεινε μέχρι το 1955. 
Στη συνέχεια διορίστηκε πρέσβης στην Ταϋλάνδη. Εκεί στις 12 Αυγούστου του ίδιου έτους 1955 έχασε τη ζωή του σε αυτοκινητικό δυστύχημα μετά από αδυναμία του οδηγού του να αποφύγει σύγκρουση ενώ κινούνταν με μεγάλη ταχύτητα. Στη σύγκρουση εκείνη έχασε τη ζωή του και ο γιος του Ντάνιελ που επέβαινε στο αυτοκίνητο. Η χήρα σύζυγός του, την οποία είχε νυμφευτεί το 1936, λίγο αργότερα ξαναπαντρεύτηκε.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.917.

## Εξωτερικοί σύνδεσμοι
* 

Κατηγορία:Αμερικανοί διπλωμάτες
Κατηγορία:Πρέσβεις των Ηνωμένων Πολιτειών στην Ελλάδα
Squid

Το **Squid** (μεταφράζεται από τα Αγγλικά ως καλαμάρι) είναι διακομιστής μεσολάβησης (web proxie) και αυτόματος μηχανισμός (daemon) δημιουργίας κρυφής μνήμης σε μια ιστοσελίδα (web cache). Έχει διάφορες χρήσεις, ανάμεσα στις οποίες είναι η επιτάχυνση ενός διακομιστή εξυπηρέτησης ιστοσελίδων (web server) με τη λειτουργία κρυφής μνήμης στα συχνά αιτήματα ιστοσελίδων, DNS και λοιπών αιτημάτων, όταν μια ομάδα χρηστών μοιράζεται τους ίδιους δικτυακούς πόρους. Το Squid μπορεί να χρησιμοποιηθεί ως ασπίδα ασφαλείας, φιλτράροντας την κίνηση. Αν και το Squid χρησιμοποιείται κυρίως για αιτήματα μεταφοράς ιστοσελίδων (με το πρωτόκολλο http) αλλά και μεταφορές αρχείων (με το πρωτόκολλο ftp), έχει τη δυνατότητα να υποστηρίξει (με περιορισμούς) και διάφορα άλλα πρωτόκολλα όπως το TLS, SSL, Internet Gopher αλλά και το https. 

Το Squid είχε αρχικά σχεδιαστεί να τρέχει σε συστήματα τύπου Unix, αλλά σήμερα τρέχει και σε λειτουργικά τύπου Windows. Το λογισμικό είναι ελεύθερο και διανέμεται με τη Γενική Άδεια Δημόσιας Χρήσης GNU.

Το λογισμικό αυτό χρησιμοποιείται από το ίδρυμα Wikimedia στη λειτουργία της βικιπαίδειας.

## Παραπομπές


## Εξωτερικοί σύνδεσμοι
* Τεχνική Αναφορά "Οδηγίες εγκατάστασης και ρύθμισης διακομιστή μεσολάβησης Squid" Έκδοση 2.0 , Τομέας Εκπαιδευτικής Τεχνολογίας, Ερευνητικό Ακαδημαϊκό Ινστιτούτο Τεχνολογίας Υπολογιστών, Υπουργείου Παιδείας Δια Βίου Μάθησης και Θρησκευμάτων, Νοέμβριος 2009.

Κατηγορία:Διαδίκτυο
Φαρακλάτα Κεφαλονιάς

Τα **Φαρακλάτα** είναι χωριό του Νομού Κεφαλληνίας. Βρίσκεται στο κεντρικό τμήμα της νήσου Κεφαλονιάς, σε απόσταση 5 χιλιόμετρα βορειοανατολικά του Αργοστολίου και σε υψόμετρο 268 μέτρων, στους πρόποδες του βουνού Εύγερος (με μέγιστο υψόμετρο 1125&nbsp;μ.). 

## Πληθυσμός
Στον παρακάτω πίνακα δίνεται η πληθυσμιακή εξέλιξη του χωριού, σύμφωνα με τον εκάστοτε χαρακτηρισμό του στην απογραφή πληθυσμού της αντίστοιχης περιόδου.

## Πρόσωπα
* Αναστάσιος (Μπομπότης) Λαμπρινάτος (1818-;), από τους πρωτεργάτες της εξέγερσης της Σκάλας (1849) κατά των Άγγλων.
* Ανδρέας Βουτσινάς (1930-2010), ηθοποιός και σκηνοθέτης.
* Γεράσιμος Ραζής (Γιαννάτος), σχολάρχης, διευθυντής της Εμπορικής Σχολής της Χάλκης (1850) και συγγραφέας.
* Δημήτριος Λυκούδης, αγιογράφος, ζωγράφος (γ. 1870).
* Δημήτριος (Μίκιας) Πολλάτος, δάσκαλος, ήρωας της Αντίστασης και Α' Γραμματέας του ΕΑΜ Κεφαλονιάς-Ιθάκης.
* Διονύσιος Κωνσταντάκης (1934-2024), ιδρυτικό μέλος και πρόεδρος του συλλόγου «Κέφαλος» στις ΗΠΑ, πρόεδρος του Εκκλησιαστικού συμβουλίου Αγίου Δημητρίου-Ευαγγελιστρίας Φαρακλάτων.
* Ιερώνυμος Πολλάτος, πεζογράφος, θεατρικός συγγραφέας.
* Παναΐτ Ιστράτι (1884-1935), συγγραφέας και λογοτέχνης.
* Παρασκευάς Κοντόπουλος, Αγωνιστής του 1821.
* Σπύρος Λουκάτος, ιστορικός, ερευνητής, συγγραφέας, καθηγητής, αντιστασιακός.

## Παραπομπές


Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
1504 Λάπεενραντα

Ο **Λάπεενραντα (Lappeenranta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,605. Ανακαλύφθηκε το 1939 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του από την ομώνυμη φινλανδική πόλη.

## Φυσικά χαρακτηριστικά
Η μέση διάμετρος του Λάπεενραντα εκτιμάται σε 12,70 ± 1,2 χιλιόμετρα. Ο φασματικός τύπος του είναι **S** (λιθώδης), ενώ το άλβεδό του είναι 0,1939 ± 0,042. Ο Λάπεενραντα περιστρέφεται γύρω από τον εαυτό του μία φορά κάθε 8 ως 13 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαπεενραντα
1505 Κοράννα

Ο **Κοράννα (Koranna)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,25. Ανακαλύφθηκε το 1939 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από την ονομασία μιας φυλής Βουσμάνων της Καλαχάρι.

## Φυσικά χαρακτηριστικά
Η μέση διάμετρος του Κοράννα εκτιμάται σε 20,88 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0929 ± 0,022. Ο Κοράννα περιστρέφεται γύρω από τον εαυτό του μία φορά κάθε 4 ώρες και 27 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοραννα
Προμαχώνας Σερρών

Ο **Προμαχώνας**, παλαιότερα γνωστός ως **Δραγοτίν**, είναι οικισμός που βρίσκεται στις Σέρρες, κοντά στα ελληνοβουλγαρικά σύνορα σε υψόμετρο 80 μέτρα. Υπάρχει εκεί ομώνυμο ελληνοβουλγαρικό τελωνείο. Από εκεί εισέρχεται στην Ελλάδα ο Στρυμόνας ποταμός. Από το χωριό διέρχεται και ο Αυτοκινητόδρομος 25, που συνδέει τη Θεσσαλονίκη με τις Σέρρες και με το τελωνείο Προμαχώνα ενώ υπάρχει και ο σιδηροδρομικός Σταθμός Προμαχώνα που συνδέει σιδηροδρομικώς το χωριό με τη Θεσσαλονίκη. Σύμφωνα με την απογραφή του 2021 έχει πληθυσμό 184 κατοίκων, ενώ σύμφωνα με την απογραφή του 2011 είχε πληθυσμό 140 κατοίκων.

## Ιστορικά στοιχεία
Το χωριό απελευθερώθηκε το 1913 από τις Ελληνικές δυνάμεις. Κατά τα χρόνια της Τουρκοκρατίας το χωριό ονομάζονταν *Δραγοτίν*. Ύστερα από τα γεγονότα της Γενοκτονίας των Ελλήνων στη Μικρά Ασία, στο χωριό εγκαταστάθηκαν πρόσφυγες. Το 1927 το χωριό μετονομάστηκε σε Προμαχώνας. Γύρω από το χωριό, επίσης, υπάρχουν τα χωριά Καπνότοπος και Ρούπελ. Το 1928 το χωριό αρίθμησε σε 463 κατοίκους. Πριν τον Β΄ Παγκόσμιο Πόλεμο το χωριό αρίθμησε 1.528 κατοίκους, όμως με την κήρυξη του Ελληνοϊταλικού Πολέμου το χωριό και οι άλλοι 2 οικισμοί του εκκενώθηκαν. Οι πρόσφυγες ύστερα από την απελευθέρωση και τον εμφύλιο εγκαταστάθηκαν (από τους άλλους δύο οικισμούς) στον Προμαχώνα και έτσι στο χωριό αριθμούν 245 κάτοικοι. Στην εθνική απογραφή του 1961 το χωριό αρίθμησε 416 κατοίκους.

## Μνημείο
Έξω από τον Προμαχώνα, επί του αυτοκινητόδρομου Θεσσαλονίκης-Προμαχώνα, βρίσκεται το Μνημείο του Βασιλείου Β' του Μακεδόνος (Μνημείο Μάχης του Κλειδίου). Στην κορυφή του μνημείου είναι τοποθετημένο το σύμβολο Βυζαντίου, ο δικέφαλος αετός, ενώ στη μαρμάρινη στήλη έχει χαραχθεί επίγραμμα. Η τοποθεσία της Μάχης του Κλειδίου όπου ο Βασίλειος ο Βουλγαροκτόνος νίκησε τον στρατό των Βουλγάρων το 1014 βρίσκεται σήμερα εντός της Βουλγαρίας.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Συνοριακές διελεύσεις Ελλάδας-Βουλγαρίας
Παυσανίας Κατσώτας

Ο **Παυσανίας Κατσώτας** (1896 – 14 Φεβρουαρίου 1991) ήταν Έλληνας στρατιωτικός (υποστράτηγος), πολιτικός και αρχηγός κόμματος. Διετέλεσε βουλευτής Αιτωλοακαρνανίας με το Εθνικόν Ενωτικόν Κόμμα (1946), το Κόμμα Φιλελευθέρων (1950) και με την Ένωση Κέντρου (1961, 63, 64), υπουργός Δημοσίας Τάξεως (1945), Εσωτερικών (1950) , Γενικός Διοικητής Βορείου Ελλάδας (1951), υπουργός Κοινωνικής Πρόνοιας (20/2/1964-5/6/64) και Δήμαρχος Αθηναίων (1954-59). 

## Βιογραφία
Γεννήθηκε στα Σταμνά Αιτωλοακαρνανίας το 1896. Αποφοίτησε από τη Σχολή Ευελπίδων το 1916 ως ανθυπολοχαγός του πεζικού. Αποστρατεύτηκε το 1929 κατόπιν αίτησής του. Ανακλήθηκε το 1940 με τον βαθμό του αντισυνταγματάρχη και συμμετείχε στον Ελληνοϊταλικό πόλεμο του 1940 όπου και ανέλαβε διοικητής συντάγματος. Μετά την γερμανική εισβολή και κατάρρευση του μετώπου διέφυγε στην Αίγυπτο και συμμετείχε στην ανασυγκρότηση των ελληνικών Ενόπλων Δυνάμεων στη Μέση Ανατολή. Εκεί έλαβε μέρος στη μάχη του Ελ Αλαμέιν ως διοικητής της 1ης ελληνικής ταξιαρχίας.

Μετά την απελευθέρωση, διετέλεσε Στρατιωτικός Διοικητής Αθηνών αντικαθιστώντας τον Παναγιώτη Σπηλιωτόπουλο, από τις 25 Οκτωβρίου του 1944, ενώ το 1945 ανέλαβε παράλληλα και υπουργός Δημόσιας Τάξης. Αποστρατεύθηκε κατόπιν αίτησής του το 1946. Τον ίδιο χρόνο ασχολήθηκε με την πολιτική και εκλέχθηκε βουλευτής Αιτωλοακαρνανίας. Το 1949 ανακλήθηκε και πάλι στην ενέργεια και ανέλαβε στρατιωτικός διοικητής της Στερεάς Ελλάδας. Αποστρατεύθηκε το 1950 με τον βαθμό του υποστράτηγου και τον ίδιο χρόνο επανεκλέχθηκε βουλευτής Αιτωλοακαρνανίας. Διορίσθηκε υπουργός Εσωτερικών και τον επόμενο χρόνο, το 1951, ανέλαβε υπουργός γενικός διοικητής της Βόρειας Ελλάδας.
Στις δημοτικές εκλογές του 1954 εκλέχθηκε δήμαρχος Αθηναίων. Το 1956 δημιούργησε δικό του κόμμα, το Προοδευτικόν Εργατοτεχνικόν Κόμμα και το 1961 συντάχθηκε με τον Γεώργιο Παπανδρέου στην Ένωση Κέντρου, ως μέλος της οποίας διορίστηκε υπουργός Κοινωνικής Πρόνοιας. Τέλος μετά τη μεταπολίτευση, το 1977, πολιτεύθηκε για τελευταία φορά με το κόμμα της Εθνικής Παρατάξεως. Πέθανε το 1991 σε ηλικία 95 ετών.

Ο Παυσανίας Κατσώτας είχε τιμηθεί από τον τότε Βασιλέα Γεώργιο Β΄ και τον τότε Βασιλέα Παύλο με τον Ανώτερο ταξιάρχη του Γεωργίου, και του Φοίνικα μετά ξιφών, το χρυσό αριστείο ανδρείας δύο φορές και τον πολεμικό Σταυρό τέσσερις φορές καθώς και με πολλά συμμαχικά.

Είναι ο συντάκτης της αυτοβιογραφίας του με τίτλο "Η δεκαετία 1940-1950", η οποία ασχολείται με την πολιτική περίοδο από το 1940 έως και το 1950.

Ο Παυσανίας Κατσώτας αναπαύεται στο Πρώτο Νεκροταφείο Αθηνών. 

Γιος του είναι ο Σπυρίδων Κατσώτας και δισέγγονός του ο Παυσανίας Παπαγεωργίου.

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.Γ΄(συμπλήρωμα), σελ.299.

Κατηγορία:Έλληνες αρχηγοί κομμάτων
Κατηγορία:Έλληνες αξιωματικοί του πεζικού
Κατηγορία:Έλληνες υπουργοί Γενικοί Διοικητές Βορείου Ελλάδος
Κατηγορία:Έλληνες υπουργοί Δημοσίας Τάξεως
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Κοινωνικής Πρόνοιας
Κατηγορία:Βουλευτές Αιτωλοακαρνανίας
Κατηγορία:Δήμαρχοι Αθηναίων
Κατηγορία:Έλληνες πολιτικοί του 20ού αιώνα
1508 Κέμι

μικρογραφία|3D μοντέλο του αστεροειδούς 1508 Κέμι
Ο **Κέμι (Kemi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,953. Ανακαλύφθηκε στις 21 Οκτωβρίου 1938 από τον Φινλανδό αστρονόμο Χέικι Αλικόσκι, που παρατηρούσε από το Τούρκου της Φινλανδίας (και, ανεξάρτητα, στις 30 Οκτωβρίου 1938 από τον Γκιόργκι Κούλιν, που παρατηρούσε από τη Βουδαπέστη), και πήρε το όνομά του από την ομώνυμη φινλανδική πόλη.

Εξαιτίας της πολύ μεγάλης εκκεντρότητας της τροχιάς του, ο Κέμι στο περιήλιό του απέχει λιγότερο από τον Ήλιο από ό,τι ο πλανήτης Άρης, ενώ κατά το αφήλιό του προσεγγίζει τα εξωτερικά όρια της Κύριας Ζώνης Αστεροειδών. Εκτός από αυτό, και η μεγάλη κλίση της τροχιάς του ως προς το επίπεδο της εκλειπτικής (28 μοίρες και 44΄) είναι ένα επιπλέον χαρακτηριστικό που προσιδιάζει σε τροχιά κομήτη.

## Φυσικά χαρακτηριστικά
Ο φασματικός τύπος του Κέμι είναι **C** (ανθρακούχος, κατά SMASSII) ή **BCF** (κατά Tholen). Ο Κέμι περιστρέφεται γύρω από τον εαυτό του μία φορά κάθε 9 ώρες και 12 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κεμι
1509 Εσκλανγκόνα

Η **Εσκλανγκόνα** (αγγλικά: Esclangona) είναι ένας μικρός αστεροειδής, που περιφέρεται στο εσωτερικό (προς τον Ήλιο) όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,29. Ανακαλύφθηκε το 1938 από τον Γάλλο αστρονόμο Αντρέ Πατρύ, που παρατηρούσε από τη Νίκαια, και πήρε το όνομά της προς τιμή του Γάλλου αστρονόμου και μαθηματικού Ερνέστ Βενιαμίν Εσκλανγκόν (1876-1954).

Η Εσκλανγκόνα είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερες από χίλιες γήινες ημέρες. Είναι μέλος της Οικογένειας αστεροειδών της Ουγγαρίας.

## Φυσικά χαρακτηριστικά
Η μέση διάμετρος της Εσκλανγκόνας εκτιμάται σε 8,17 ± 0,6 χλμ.. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,2327 ± 0,038. Η Εσκλανγκόνα περιστρέφεται γύρω από τον εαυτό της μία φορά κάθε 3 ώρες 15 λεπτά και 10,2 δευτερόλεπτα.

## Δορυφόρος
Η Εσκλανγκόνα έχει ένα δορυφόρο με την προσωρινή ονομασία **S/2003 (1509) 1**. Η διάμετρός του είναι περίπου 4 χλμ. και περιφέρεται σε μέση απόσταση 140 χλμ. από την Εσκλανγκόνα. Αυτός ο μεγάλος διαχωρισμός σε σχέση με τις διαστάσεις των μελών του ζεύγους είναι αρκετά ασυνήθιστος και για τον λόγο αυτό πιστεύεται ότι η Εσκλανγκόνα και ο δορυφόρος της αποτελούν θραύσματα από μία σύγκρουση μεταξύ αστεροειδών. Παρόμοιο ζεύγος αποτελούν ο αστεροειδής 3749 Μπάλαμ και ο δορυφόρος του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Εσκλανγκονα
1511 Νταλερά

Ο **Νταλερά (Daléra)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,63. Ανακαλύφθηκε το 1939 από τον Γάλλο αστρονόμο Λουί Μπουαγιέ, που παρατηρούσε από το Αλγέρι και του έδωσε το όνομα ενός φίλου του, του Πωλ Νταλερά (*Paul Daléra*).

## Φυσικά χαρακτηριστικά
Η μέση διάμετρος του Νταλερά εκτιμάται σε 15,47 ± 3,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0614 ± 0,037. Είναι άγνωστο αν και με ποια περίοδο περιστρέφεται ο Νταλερά γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νταλερα
Δημοσθένης Δ. Πίππας

Ο **Δημοσθένης Πίππας** του Δημητρίου (Άνδρος, 1888 - 1933, Μύκονος), ήταν Έλληνας αρχαιολόγος.

Γεννήθηκε στην Άνδρο. Το 1908 εισήλθε στην αρχαιολογική υπηρεσία του κράτους, ως επιμελητής. Το 1923 ανέλαβε έφορος αρχαιοτήτων στην αρχαιολογική περιφέρεια των Κυκλάδων. Διενήργησε εκτεταμένες ανασκαφές στις νήσους Μύκονο, Ρήνεια και Δήλο. Επιδόθηκε ιδιαίτερα στη περισυλλογή και διάσωση αρχαιοτήτων και από τις γύρω νήσους για την δημιουργία επιτόπιων μουσείων και τον εμπλουτισμό τους.

Για τις αρχαιολογικές του εργασίες, έρευνες και αποκαλύψεις έγραψε πολλά άρθρα και μελέτες τόσο σε ελληνικά όσο και ξένα έντυπα. Εξ αυτών σπουδαιότερα φέρονται "Η Δήλος" και "Ο Κεράτιος Βωμός". Ο Δημοσθένης Πίππας πέθανε αιφνίδια στη Μύκονο το 1933. 

## Πηγές
* "Νεώτερον Εγκυκλοπαιδικόν Λεξικόν Ηλίου", τόμος 15ος, σελ. 919.

Κατηγορία:Έλληνες έφοροι αρχαιοτήτων
Κατηγορία:Έλληνες έφοροι μουσείων
Κατηγορία:Έλληνες αρχαιολόγοι
Κατηγορία:Αρχαιολογία στις Κυκλάδες
1512 Όουλου

μικρογραφία|Ο αστεροειδής Όουλου, όπως φαίνεται από το τηλεσκόπιο Hubble.
Ο **Όουλου (Oulu)** είναι ένας πολύ σκουρόχρωμος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,475. Ανακαλύφθηκε το 1939 από τον Φινλανδό αστρονόμο Χέικι Αλικόσκι, που παρατηρούσε από το Τούρκου της Φινλανδίας, και πήρε το όνομά του από την ομώνυμη φινλανδική πόλη, γενέτειρα του Αλικόσκι.

## Φυσικά χαρακτηριστικά
Η μέση διάμετρος του Όουλου εκτιμάται σε 82,72 χιλιόμετρα. Ο φασματικός τύπος του είναι **P** (κατά Tholen), ενώ το άλβεδό του είναι 0,0366 ± 0,002. Ο Όουλου περιστρέφεται γύρω από τον εαυτό του μία φορά κάθε περίπου 100 ως 165 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οουλου
1513 Μάτρα

Ο **Μάτρα (Mátra)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,217. Ανακαλύφθηκε το 1940 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Ουγγαρίας, και πήρε το όνομά του από το βουνό Μάτρα στη βόρεια Ουγγαρία, όπου υπάρχει αστρονομικός σταθμός του Αστεροσκοπείου Κονκόλυ.

## Φυσικά χαρακτηριστικά
Τα φυσικά χαρακτηριστικά του Μάτρα είναι άγνωστα. Ο Μάτρα περιστρέφεται γύρω από τον εαυτό του πιθανώς μία φορά κάθε 24 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ματρα